कस्बे में इन दिनों गुरु नानक देव की जयंती के उपलक्ष्य में प्रभात फेरियों का आयोजन किया जा रहा है। गुरुद्वारा सिंह सभा से निकल रही प्रभात फेरी में श्रद्धालुओं का उत्साह देखते ही बनता है। गुरुद्वारा परिसर में सुबह से ही श्रद्धालु जुटने लगते हैं। गुरु महिमा का गान करते हुए श्रद्धालु कस्बे के प्रमुख मार्गों से होकर गुजरते हैं। प्रतिदिन श्रद्धालुओं के घरों में प्रभात फेरी का स्वागत किया जाता है।